|  |  |
| --- | --- |
| **LIKOVNA UMETNOST** | **VREDNOTENJE LIKOVNIH DEL/IZDELKOV** |

Dragi petošolci!

Do sedaj ste pri likovni umetnosti /LUM/ dobili štiri naloge za delo na daljavo:

1. GRAFIČNO OBLIKOVANJE - RITEM/s kombinacijami različnih črk ste ustvarili ritem
2. ARHITEKTURA /iz trših papirnatih materialov ste izdelali scenski ali izložbeni prostor
3. LAND ART /v naravi ste ustvarjali iz materialov, ki ste jih našli na vrtu, sprehodu po gozdu, travniku…
4. RISANJE-ARHITEKTURA / kombinirali ste kopijo pročelja šole in risanje ter tako po lastni zamisli oblikovali ali preoblikovali zgradbe

Obvestilo glede ocenjevanja:

Nekateri izmed vas imate v tem polletju že eno oceno, nekateri nimate nobene (ocenila bom vsem, tudi tistim, ki že imate oceno). Verjetno je tako kot meni tudi vam zelo težko delati doma, sicer po navodilih, ki sem jih napisala na učni list, vendar nisem ob vas, da bi vas vodila skozi ustvarjalni proces. Večina od vas je delala sproti, pogovarjali smo se po e-pošti. Nekatere naloge so vam bolj uspele, druge malo manj. Nekateri ste mi poslali samo eno ali dve nalogi, zato vas pozivam da naredite vse, kar še morate. Glede na situacijo v kateri smo se znašli, sem se odločila, da bomo izdelke ovrednotili-ocenili na naslednji način:

* za ocenjevanje si sami izberite že poslano likovno delo in mi to sporočite
* če tega ne boste storili do **31. 5. 2020**, bom izmed vaših že poslanih del (vsak mora do tega datuma poslati vsa štiri dela) izbrala najboljše delo po lastni presoji
* vsem, ki ste naredili vse zahtevano, bom seveda ocenila navzgor.

Kriterije ocenjevanja za izdelke, ki ste jih poslali:

|  |  |
| --- | --- |
| ODLIČNO 5 | **Inovativno/izvirno likovno delo**. Učenec dosledno izvede likovno tehniko (močne, čiste linije, čiste barve, natančno pobarvane ploskve, scenski oz. izložbeni elementi). Izkaže neobičajne in izvirne ideje. Oblikuje natančno, ne zamazano risbo ali prostor. Oblikuje izvirno, razgibano in natančno likovno delo. |
| PRAV DOBRO 4 | **Dobro, dokaj inovativno likovno delo**. Izvede likovno tehniko z manj natančno in močno linijo, oz. slabše pobarvanimi ploskvami, scenskimi oz. izložbenimi elementi. Izkaže manj izvirne ideje. Likovno delo je enostavno, nerazgiban. Ali pa je narejeno po obstoječem načrtu.  |
| DOBRO 3 | **Neizvirno izvedena naloga**, vse je sicer natančno in lepo, vendar prerisano. Likovno delo je enostavno, slabo sestavljena kompozicija, zapacano. |
| ZADOSTNO 2 | **Risbo, sliko preriše** in še to zelo slabo.  |
| NEZADOSTNO 1 | **Ne naredi ničesar**. |

**VEČINA UČENCEV TUDI NE NI POSLALA LIKOVNE NALOGE, KI STE JO DOBILI PRI NUM** (neobvezni izbirni predmet umetnost). **NAREDITE TO ČIMPREJ!**

OSTANITE ZDRAVI, USTVARJALNI, PRIDNI! Učiteljica Andreja